da de da de da de fi en en en sv da nl de bar da da da da fr nb nb da da da da fr da da da de da de de da da es da da it da de
Boganmeldelse på din ipad | Dansk Skoleforening for Sydslesvig e.V.
Nye former for boganmeldelser skal gøre det mere spændende at læse i undervisningen.
SYDSLESVIG. Center for Undervisningsmidler har netop afsluttet et kursus for alle lærere, der har haft lyst til at give den traditionelle boganmeldelse et pust og samtidigt give eleverne en større læselyst. »Skyd en bog med din ipad« var navnet på kurset, hvor Martin Spenner fra multimediafirmaet Lommefilm gav sit bud på, hvordan man får de unge til at synes, at det at læse er en sjov og spændende aktivitet. Den traditionelle boganmeldelse vækker efter hans mening nemlig ikke elevernes begejstring og læselyst.
- Vi forestiller os simpelthen, at den bog, man skal anmelde, er en film, og man bruger trailerens virkemidler til at lave boganmeldelsen, siger Martin Spenner.
Kurset var på to eftermiddage, og allerede efter første del fik de lærere, der deltog til opgave at lade deres elever lave en trailer til en bog. Og det har de været rigtigt glade for, siger Ines Svensson fra Nibøl Danske Skole.
- Især drengene gik meget op i det tekniske omkring trailer-produktionen. De syntes, det var en helt fantastisk måde at arbejde på. Og så var det en zombie-bog de brugte, siger hun.
- Det har været et rigtigt godt forløb og meget motiverede for de unge. Man kunne rigtigt mærke, hvordan de levede sig ind i historien på en helt anden, en visuel måde. De tænkte bogen i billeder, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg